stanford-oval/wikipedia huggingface dataset:
ประเทศไทยใน พ.ศ. 2562
เหตุการณ์ > พฤศจิกายน

5 พฤศจิกายน – คนร้ายใช้อาวุธปืนสังหารเจ้าหน้าที่ชุดรักษาความปลอดภัยหมู่บ้าน ตำบลลำพะยา อำเภอเมืองยะลา เสียชีวิต 15 ราย บาดเจ็บสาหัส 4 ราย
7 พฤศจิกายน – กรุงเทพมหานครได้รับการจัดอันดับเป็นอันดับที่ 5 ของเมืองที่มีสภาพอากาศเลวร้ายที่สุดในโลก โดยสภาพอากาศเป็นพิษเกินมาตรฐาน
20 พฤศจิกายน – ศาลรัฐธรรมนูญมีคำวินิจฉัยให้ธนาธร จึงรุ่งเรืองกิจพ้นสภาพความเป็นสมาชิกสภาผู้แทนราษฎร
20–23 พฤศจิกายน – สมเด็จพระสันตะปาปาฟรานซิสเสด็จเยือนไทยอย่างเป็นทางการในฐานะแขกของรัฐบาล
เหตุการณ์ > ธันวาคม

12 ธันวาคม – การเสด็จพระราชดำเนินเลียบพระนครโดยกระบวนพยุหยาตราทางชลมารค เนื่องในพระราชพิธีบรมราชาภิเษก พิธีเบี้องปลาย โดยเลื่อนมาจากวันที่ 24 ตุลาคม
13 ธันวาคม (ตามเวลาประเทศไทย) – องค์การยูเนสโกประกาศขึ้นทะเบียน การนวดแผนไทย เป็นมรดกทางวัฒนธรรมที่จับต้องไม่ได้ นับเป็นการขึ้นทะเบียนมรดกทางวัฒนธรรมที่จับต้องไม่ได้รายการที่สองของประเทศไทย
ผู้เสียชีวิต > มกราคม

3 มกราคม – จตุรภัทร เข็มนาค นักแสดง (เกิด พ.ศ. 2533)
4 มกราคม
ปรีดี เกษมทรัพย์ อธิการบดีมหาวิทยาลัยธรรมศาสตร์คนที่ 14 (เกิด พ.ศ. 2470)
นิยม วรปัญญา อดีตสมาชิกสภาผู้แทนราษฎร (เกิด พ.ศ. 2473)
6 มกราคม
พระครูโกวิทพัฒโนดม (เกลี้ยง เตชธมฺโม) เจ้าอาวาสวัดศรีธาตุ (เกิด พ.ศ. 2451)
สอาด เปี่ยมพงษ์สานต์ ศิลปินแห่งชาติ (เกิด พ.ศ. 2475)
9 มกราคม – พระครูถาวรวิริยคุณ (คง ฐิตวิริโย) เจ้าอาวาสวัดเขากลิ้ง (เกิด พ.ศ. 2466)
11 มกราคม – ดอเลาะ สะไร (อับดุลเลาะห์ บิน อับดุลฮามีด) โต๊ะอิหม่าม (ไม่ทราบปีเกิด) (ดูเพิ่ม)
18 มกราคม – พระครูประโชติรัตนานุรักษ์ (สว่าง จนฺทวํโส) เจ้าคณะอำเภอสุไหงปาดี (เกิด พ.ศ. 2514) (ดูเพิ่ม)
19 มกราคม – พระพรหมเมธาจารย์ (คณิศร์ เขมวํโส) พระราชาคณะเจ้าคณะรอง (เกิด พ.ศ. 2471)
31 มกราคม – สงบ ทิพย์มณี อดีตสมาชิกสภาผู้แทนราษฎร (เกิด พ.ศ. 2481)
ผู้เสียชีวิต > มีนาคม

7 มีนาคม – พระเทพปัญญาเมธี (ปราชญ์ อกฺกโชโต) เจ้าคณะจังหวัดกาฬสินธุ์ (เกิด พ.ศ. 2487)
11 มีนาคม – กิตติศักดิ์ หัตถสงเคราะห์ อดีตรัฐมนตรี (เกิด พ.ศ. 2482)
13 มีนาคม – ประภัทรพงศ์ เวชชาชีวะ รัฐมนตรีช่วยว่าการกระทรวงการคลังคนที่ 20 (เกิด พ.ศ. 2476)
16 มีนาคม – วีรชัย พลาศรัย เอกอัครราชทูตไทย (เกิด พ.ศ. 2503)
28 มีนาคม – พระครูนิทัศน์ธรรมเวที (ปลด ปิยธโร) อดีตเจ้าคณะอำเภอพยุหะคีรี (เกิด พ.ศ. 2470)
ผู้เสียชีวิต > พฤษภาคม

7 พฤษภาคม – ประเสริฐ ณ นคร นายกราชบัณฑิตยสถานคนที่ 8 (เกิด พ.ศ. 2461)
20 พฤษภาคม – ชัยยุทธ โตสง่า (ป๋อม บอยไทย) นักดนตรีไทยประยุกต์ (เกิด พ.ศ. 2509)
26 พฤษภาคม – เปรม ติณสูลานนท์ อดีตผู้สำเร็จราชการแทนพระองค์ นายกรัฐมนตรีคนที่ 16 และรัฐบุรุษ (เกิด พ.ศ. 2463)
30 พฤษภาคม – วิจารณ์ นิวาตวงศ์ รัฐมนตรีว่าการกระทรวงพาณิชย์คนที่ 27 (เกิด พ.ศ. 2469)
ผู้เสียชีวิต > มิถุนายน

4 มิถุนายน – ยุวรัตน์ กมลเวชช อดีตกรรมการการเลือกตั้ง (เกิด พ.ศ. 2476)
8 มิถุนายน – ดำริ วัฒนสิงหะ อดีตตุลาการหัวหน้าคณะศาลปกครองสูงสุด (เกิด พ.ศ. 2481)
10 มิถุนายน – รักเกียรติ สุขธนะ อดีตรัฐมนตรี (เกิด พ.ศ. 2497)
14 มิถุนายน – บุตรศรัณย์ ทองชิว นักร้อง (เกิด พ.ศ. 2533)
17 มิถุนายน – สมชาย คุณปลื้ม อดีตนายกเทศมนตรีเทศบาลเมืองแสนสุข (เกิด พ.ศ. 2480)
28 มิถุนายน – สมเด็จพระพุทธชินวงศ์ (สมศักดิ์ อุปสโม) อดีตคณะผู้ปฏิบัติหน้าที่สมเด็จพระสังฆราช (เกิด พ.ศ. 2484)
29 มิถุนายน – พระอุบาลีคุณูปมาจารย์ (ปวง ธมฺมปญฺโญ) อดีตรองเจ้าคณะภาค 6 (เกิด พ.ศ. 2460)
ผู้เสียชีวิต > กรกฎาคม

4 กรกฎาคม – ณรงค์ พงษ์ภาพ (นพดล ดวงพร) นักแสดง (เกิด พ.ศ. 2484)
6 กรกฎาคม – จุลสิงห์ วสันตสิงห์ อัยการสูงสุดคนที่ 10 (เกิด พ.ศ. 2493)
10 กรกฎาคม – ประชา ธัญญไพบูลย์ (ธง แจ่มศรี) เลขาธิการพรรคคอมมิวนิสต์แห่งประเทศไทยคนที่ 4 (เกิด พ.ศ. 2464)
ผู้เสียชีวิต > สิงหาคม

8 สิงหาคม – หม่อมราชวงศ์แน่งน้อย ศักดิ์ศรี นักวิจัยดีเด่นแห่งชาติ (เกิด พ.ศ. 2476)
21 สิงหาคม – จำลอง สารพัดนึก ศาสตราจารย์ (เกิด พ.ศ. 2475)
27 สิงหาคม – หม่อมราชวงศ์ถนัดศรี สวัสดิวัตน์ ศิลปินแห่งชาติ (เกิด พ.ศ. 2469)
ผู้เสียชีวิต > กันยายน

19 กันยายน – พระครูพิพิธชลธรรม (หลาย อาภรโณ) เจ้าคณะตำบลนาจอมเทียน (เกิด พ.ศ. 2471)
20 กันยายน – สมบูรณ์ จีระมะกร รัฐมนตรีช่วยว่าการกระทรวงอุตสาหกรรมคนที่ 31 (เกิด พ.ศ. 2471)
21 กันยายน – กำธน สินธวานนท์ อดีตองคมนตรี (เกิด พ.ศ. 2469)
22 กันยายน – ชูวิทย์ จิตรสกุล อดีตสมาชิกสภาผู้แทนราษฎร (เกิด พ.ศ. 2480)
25 กันยายน
ปิยะ อังกินันทน์ อดีตสมาชิกสภาผู้แทนราษฎร (เกิด พ.ศ. 2476)
ภูมิภาฑิต นิตยารส นักแสดง (เกิด พ.ศ. 2531)
ผู้เสียชีวิต > ตุลาคม

6 ตุลาคม – นัยนา เกิดวิชัย ศาสตราจารย์ (เกิด พ.ศ. 2500)
18 ตุลาคม – กันต์ พิมานทิพย์ ผู้บัญชาการทหารอากาศคนที่ 13 (เกิด พ.ศ. 2476)
20 ตุลาคม – วิเศษ ใจใหญ่ อดีตสมาชิกสภาผู้แทนราษฎร (เกิด พ.ศ. 2482)
ผู้เสียชีวิต > พฤศจิกายน

29 พฤศจิกายน – วิรัตน์ กัลยาศิริ อดีตสมาชิกสภาผู้แทนราษฎร (เกิด พ.ศ. 2493)
ผู้เสียชีวิต > ธันวาคม

3 ธันวาคม – ประพันธ์ ธูปะเตมีย์ รองประธานวุฒิสภาคนที่สองคนที่ 8 (เกิด พ.ศ. 2470)
6 ธันวาคม – ปรีชา เอี่ยมสุพรรณ ทหารบก (เกิด พ.ศ. 2478)
7 ธันวาคม – อนันต์ กลินทะ รัฐมนตรีว่าการกระทรวงมหาดไทยคนที่ 33 (เกิด พ.ศ. 2476)
8 ธันวาคม – แรม วรธรรม นักแสดง (เกิด พ.ศ. 2476) นักแสดงชาวไทย
13 ธันวาคม – พระพรหมมงคล (ทอง สิริมงฺคโล) พระราชาคณะเจ้าคณะรอง (เกิด พ.ศ. 2466)
เชิงอรรถ

↑  วันที่ 9 มิถุนายน มีพระบรมราชโองการแต่งตั้งให้เป็นนายกรัฐมนตรี ในฐานะผู้ได้รับเสนอชื่อเป็นนายกรัฐมนตรีจากพรรคพลังประชารัฐ
ดูเพิ่ม

บุคคลที่เสียชีวิตในปี พ.ศ. 2562
ลี สโมลิน

ลี สโมลิน, ที่ ฮาวาร์ด (2004)
ลี สโมลิน(Lee Smolin) เกิดเมื่อ 6 มิถุนายน ค.ศ. 1955 คือนักทฤษฎีฟิสิกส์ ซึ่งมีบทบาทอย่างมากในการพัฒนา ทฤษฎีความโน้มถ่วงควอนตัมแบบลูป ปัจจุบันเป็นนักวิจัยระยะยาวอยู่ที่ สถาบันทฤษฎีฟิสิกส์เพอริมีเตอร์( Perimeter Institute for Theoretical Physics)นอกจากงานฟิสิกส์แล้วเขายังเขียนหนังสือ Life of the Cosmos และThree Roads to Quantum Gravity เป็นหนังสือวิทยาศาสตร์สำหรับคนทั่วไป
เขายังเป็นที่รู้จักในความเห็นที่ว่า ทฤษฎีสตริง และทฤษฎีความโน้มถ่วงควอนตัมแบบลูป เป็นแนวทางต่างกันที่นำไปสู่ทฤษฎีเดียวกัน แต่ว่าเขาโด่งดังมากกว่าจากการประยุกต์ ทฤษฎีวิวัฒนาการ มาใช้กับจักรวาลวิทยา
งานเขียน

งานแบบ non-technical,สำหรับคนทั่วไปที่ไม่ใช่นักฟิสิกส์.
1999. The Life of the Cosmos
2001. Three Roads to Quantum Gravity
2006. The Trouble With Physics: The Rise of String Theory, the Fall of a Science, and What Comes Next. Houghton Mifflin. ISBN 978-0-618-55105-7.
แหล่งข้อมูลอื่น

[เวบส่วนตัว]
วัดช่องแสมสาร

| วัดช่องแสมสาร |
| --- | --- |


ที่ตั้ง: ตำบลแสมสาร อำเภอสัตหีบ จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดช่องแสมสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสมสาร อำเภอสัตหีบ จังหวัดชลบุรี
วัดช่องแสมสารตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อ พ.ศ. 2494
อาคารเสนาสนะที่สำคัญ ได้แก่ เจดีย์เก่าบนเขาวิหารอายุกว่า 300 ปี วิหารหลวงพ่อดำซึ่งทำพิธีเปิดเมื่อวันที่ 26 กุมภาพันธ์ พ.ศ. 2532 ภายในมีจิตรกรรมฝาผนังและมีภาพปูนปั้นเรื่องราวพุทธประวัติ
ปูชนียวัตถุและสิ่งศักดิ์สิทธิ์ที่สำคัญ ได้แก่ พระสัมพุทธมหามุนีศรีคุณาศุภนิมิต  มีความหมายว่า เป็นพระที่เกิดจากความฝันดี หรือ หลวงพ่อดำ ผู้นับถือมักมาบนบานขานกล่าวให้ประสบความสำเร็จในเรื่องการสอบเข้าเรียน และการประกอบธุรกิจการค้าต่าง ๆ หลวงพ่อดำมีพุทธลักษณะเป็นพระพุทธรูปปางสมาธิสูง 5 เมตร มีรูปใบหน้าอิ่มเอิบ  พระบรมสารีริกธาตุจากประเทศศรีลังกา พระพุทธรูปท้าวมหาพรหมปางสวัสดี องค์ใหญ่ที่สุดในภาคตะวันออก ขนาดความสูง 7.80 เมตร หน้าตักกว้าง 4.99 เมตร และประชาชนมักมาลอดอุโบสถพระราหู
ลิเตียน

| ลิเตียน |
| --- | --- |
李典

ขุนพลพิชิตอนารยชน (破虜將軍) (ภายใต้โจโฉ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
ขุนพลจับกุมอนารยชน (捕虜將軍) (ภายใต้โจโฉ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
ขุนพลรอง (裨將軍) (ภายใต้โจโฉ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ เทศมณฑลจู้เหย่ มณฑลซานตง
เสียชีวิต: ไม่ทราบ
บุตร: Li Zhen บุตรอย่างน้อยหนึ่งคน
ญาติ: Li Qian (ลุง)
อาชีพ: ขุนพล
ชื่อรอง: ม่านเฉิง (曼成)
ชื่อหลังเสียชีวิต: หมิ่นโหว (愍侯)
บรรดาศักดิ์: โตวถิงโหว (都亭侯)

ลิเตียน (ป. ค.ศ. 180 – ป. 217) เป็นขุนพลคนสำคัญของโจโฉและเป็นหนึ่งขุนพลกลุ่มแรกของโจโฉ (อันได้แก่ โจหยิน โจหอง แฮหัวตุ้น แฮหัวเอี๋ยน ลิเตียน งักจิ้น) เข้าด้วยกับโจโฉตั้งแต่โจโฉประกาศเรียกคนอาสาสมัครไปปราบตั๋งโต๊ะ เป็นคนสุภาพอ่อนโยน มีความรู้ทั้งด้านการทหารและการปกครอง ได้ออกศึกเสมอ และได้ยศทหารเป็นพ้อหลู่เจียงจวิน สิ้นชีพเมื่ออายุ 36 ปี ได้รับพระราชทานบรรดาศักดิ์เป็นหมิ่นโหว (พระยา)
วัดช่องลม (จังหวัดนนทบุรี)

สำหรับวัดช่องลมแห่งอื่น ดูที่ วัดช่องลม
| วัดช่องลม |
| --- | --- |

ชื่อสามัญ: วัดช่องลม, วัดช้างล้ม
ที่ตั้ง: เลขที่ 1 หมู่ที่ 4  ตำบลบ้านใหม่ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์
 สถานีย่อยพระพุทธศาสนา
วัดช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านช่องลม ตำบลบ้านใหม่ อำเภอปากเกร็ด จังหวัดนนทบุรี
วัดช่องลมสร้างชึ้นเมื่อราว พ.ศ. 2312 ในสมัยกรุงธนบุรี เล่ากันว่าเดิมได้ตั้งชื่อว่า วัดช้างล้ม ตามชื่อคลองสายหนึ่ง ด้วยในสมัยต้นกรุงศรีอยุธยา พระเจ้าอู่ทองได้ทรงยกพลมาตามแม่น้ำเจ้าพระยา ช้างศึกตัวหนึ่งเกิดล้ม (ตาย) ขณะกำลังว่ายข้ามน้ำบริเวณคลองสายนั้น (ปัจจุบันคลองสายนั้นมีชื่อว่า "คลองวัดช่องลม" มีสภาพตื้นเขิน แต่ยังเหลือสภาพคลองให้เห็น) เมื่อเวลาผ่านไปชื่อจึงเพี้ยนมาเป็น "วัดช่องลม" ส่วนวัดก็ทรุดโทรมลงไป เพิ่งจะฟื้นคืนกลับได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 โดยมีเจ้าอาวาสติดต่อกันมาคือ หลวงปู่เวิ่น หลวงปู่แจ่ม พระครูนนทโสภิตหรือหลวงพ่อเงิน (พ.ศ. 2482–2529) พระครูประโชติจันทวิมล (พ.ศ. 2530–2545) และพระครูสังฆรักษ์ รับช่วงต่อจนถึงปัจจุบัน
สิ่งโดดเด่นในวัด ได้แก่ พระพุทธรูปประทับยืนปูนปั้นสีทองปางประทานพร ตั้งอยู่ริมแม่น้ำเจ้าพระยา วัดมีเสาหงส์อันเป็นสัญลักษณ์ของวัดมอญ ภายในอุโบสถประดิษฐานพระประธาน ปางมารวิชัยซึ่งสร้างเลียนแบบศิลปะอยุธยา โดยมีพระอัครสาวก 2 องค์ นั่งคุกเข่าประนมหัตถ์อยู่ด้านหน้า มณฑปจัตุรมุขเป็นที่ประดิษฐานพระพุทธรูปปางมารวิชัยและรูปหล่อเกจิอาจารย์ต่าง ๆ
วัดมีวัตถุมงคล ได้แก่ ตะกรุดช้างมงคล มี 3 รูปแบบ คือ มหาลาภป้องกันภัย มหาเศรษฐี และมงคลมหาเสน่ห์ และยังมีช้างมงคลมหาเศรษฐีที่เชื่อว่าส่งผลให้ทำมาค้าขายคล่อง
วัดช่างทอง (จังหวัดพระนครศรีอยุธยา)

| วัดช่างทอง |
| --- | --- |
เจดีย์ย่อมุมสิบสอง วัดช่างทอง

ที่ตั้ง: ตำบลเกาะเรียน อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูพิชัยเดชารักษ์
 สถานีย่อยพระพุทธศาสนา
วัดช่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเกาะเรียน ในตำบลเกาะเรียน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูพิชัยเดชารักษ์เป็นเจ้าอาวาส
วัดช่างทองเริ่มก่อสร้างประมาณปี พ.ศ. 2360 ในปลายสมัยพระบาทสมเด็จพระพุทธเลิศหล้านภาลัย โดยท่านผู้หญิงฟัก ภริยาเจ้าพระยาอภัยราชา (ปิ่น) มารดาเจ้าพระยาบดินทรเดชา (สิงห์ สิงหเสนี) แต่ยังไม่ทันแล้วเสร็จท่านผู้หญิงฟักได้ถึงอนิจกรรมเสียก่อน การก่อสร้างจึงยุติลงชั่วคราว ต่อมาเจ้าพระยาบดินทรเดชา (สิงห์ สิงหเสนี) ได้เข้าอำนวยการก่อสร้างวัดช่างทองต่อมา จนแล้วเสร็จสิ้นบริบูรณ์ในปี พ.ศ. 2367 ตั้งเป็นวัดเมื่อ พ.ศ. 2375 ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492
อาคารเสนาสนะต่าง ๆ มี อุโบสถ สร้างเมื่อ พ.ศ. 2493 โครงสร้างก่ออิฐถือปูน ภายในประดิษฐานพระประธานนามว่า หลวงพ่อช่างทอง อุโบสถดังกล่าวเกิดเพลิงไหม้เมื่อ พ.ศ. 2560 ภาพจิตรกรรมฝาผนังถูกไฟไหม้เสียหาย ส่วนตัวองค์พระพระธานไม่ได้รับความเสียหายมากนัก มีเพียงคราบรอยไหม้บางส่วน เมื่อวันที่ 8 กรกฎาคม พ.ศ. 2563 ได้เกิดเหตุอัคคีภัยอีกครั้ง ที่หอสวดมนต์ทรงไทยและกุฏิพระสงฆ์ซึ่งทำจากไม้สัก
วัดรัตนรังสี

| วัดรัตนรังสี |
| --- | --- |

ที่ตั้ง: ตำบลโพรงมะเดื่อ อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระมหาทองสุข สุทฺธสีโล
 สถานีย่อยพระพุทธศาสนา
วัดรัตนรังสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม
วัดรัตนรังสี เดิมเป็น สำนักสงฆ์หนองแขม-หนองจอก ซึ่งมีหลวงพ่อไสว วชิรวํโส ท่านได้จัดการซื้อที่ดินจำนวน 6 ไร่เศษ ทำเป็นที่พักสงฆ์และสำนักสงฆ์ตามลำดับ ได้สร้างศาลาการเปรียญ 1 หลัง หอระฆัง 1 หลัง กุฏิสงฆ์จำนวน 9 หลัง วิหาร 1 หลัง ปัจจุบันวิหารหลังนี้ได้รื้อถอนไปแล้ว หลวงพ่อไสวได้ดูแลสำนักสงฆ์ระหว่างปี พ.ศ. 2538–2540 ท่านได้อาพาธและมรณภาพลง ก่อนมรณภาพท่านได้สั่งญาติโยมให้พระมหาทองสุข สุทฺธสีโล จากวัดหัวคู้ อำเภอบางเสาธง จังหวัดสมุทรปราการ มาดูแลสำนักสงฆ์แทนท่าน แต่ท่านเจ้าอาวาสวัดหัวคู้ปฏิเสธอยู่หลายครั้ง แต่ภายหลังเห็นถึงความตั้งใจจริงของชาวบ้านจึงอนุญาต เมื่อพระมหาทองสุขมาอยู่ที่สำนักสงฆ์ ท่านได้ขออนุญาตสร้างวัดเมื่อ พ.ศ. 2542 จนได้รับการจัดตั้งเป็นวัดเมื่อวันที่ 27 เมษายน พ.ศ. 2545 และได้ทำการแต่งตั้งพระมหาทองสุข สุทฺธสีโล เป็นเจ้าอาวาสตั้งแต่วันที่ 1 มีนาคม พ.ศ. 2546 วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
พระมหาทองสุขได้จัดการซื้อที่ดินเพิ่มอีก 7 ไร่เศษ รวมกับพื้นที่เดิมอีก 6 ไร่เศษ วัดรัตนรังสีจึงมีเนื้อที่รวม 13 ไร่ 2 งาน 5.85 ตารางวา และได้ดำเนินการสร้างอุโบสถ 1 หลัง กุฏิสงฆ์ 2 หลัง กำแพงแก้วอุโบสถ เมรุ 1 หลัง และอื่น ๆ
วัดรอยพระพุทธบาทภูสิงห์

| วัดรอยพระพุทธบาทภูสิงห์ |
| --- | --- |

ที่ตั้ง: ตำบลโคกตาล อำเภอภูสิงห์ จังหวัดศรีสะเกษ
ประเภท: วัดราษฎร์
นิกาย: มหานิกาย
จุดสนใจ: การนมัสการรอยพระพุทธบาท ณ มณฑปครอบรอยพระพุทธบาทภูสิงห์
 สถานีย่อยพระพุทธศาสนา
วัดรอยพระพุทธบาทภูสิงห์ เดิมชื่อวัดบ้านศาลา ตั้งอยู่ที่บ้านศาลา ตำบลโคกตาล อำเภอภูสิงห์ จังหวัดศรีสะเกษ
วัดรอยพระพุทธบาทภูสิงห์ตั้งวัดเมื่อวันที่ 20 เมษายน พ.ศ. 2550 การประชุมมหาเถรสมาคม ครั้งที่ 24/2559 เมื่อวันที่ 10 พฤศจิกายน 2559 มีมติให้เปลี่ยนชื่อวัดบ้านศาลาเป็น “วัดรอยพระพุทธบาทภูสิงห์" เนื่องจากชื่อซ้ำกับวัดบ้านศาลา อำเภอขุขันธ์ ทำให้การติดต่อสื่อสารผิดพลาด และเป็นชื่อที่ประชาชนรู้จักเรียกขานมาเป็นระยะเวลายาวนาน
บริเวณวัดรอยพระพุทธบาทภูสิงห์ ปรากฏรอยพระบาทข้างขวาขนาดใหญ่ในเนื้อหินทรายค้นพบเมื่อปี พ.ศ. 2525 มีความลึก 5 ซม. ยาว 1.47 ม. กว้าง 57 ซม. ที่กลางพระบาทเป็นรูปตราธรรมจักร รอยพระบาทภูสิงห์มีลักษณะตามธรรมชาติของการเหยียบยุบลงไปในเนินหินคล้ายการกดเท้าย่ำตมเรียบเสมอกันทั้งฝ่าพระบาท ไม่ได้เกิดจากการแกะสลักลงไปในเนินหิน ในปี พ.ศ. 2535 กรมศิลปากรนครราชสีมาได้ทำการตรวจสอบรอยพระพุทธบาทนี้ กรมศิลปากรสันนิษฐานว่าน่ามีอายุประมาณ 1,200–1,400 ปี อยู่ในช่วงสมัยทวารวดี บริเวณใกล้เคียงรอยพระพุทธบาทมีบ่อน้ำศักดิ์สิทธิ์ที่เกิดขึ้นเองตามธรรมชาติ บรรยากาศโดยรอบวัดเงียบสงบ อยู่ท่ามกลางธรรมชาติป่าไม้เบญจพรรณใกล้กับเทือกเขาพนมดงรักชายแดนไทย - กัมพูชา
ยุทธการกระทะเหล็ก

| ยุทธการกระทะเหล็ก |
| --- | --- |

ประเภท: แข่งขันทำอาหาร
เสนอโดย: ทาเคชิ คากะ   เคนจิ โฟคุอิ   ยูกีโตะ ฮาโตริ
ผู้ประพันธ์ดนตรีแก่นเรื่อง: ฮานส์ ซิมเมอร์
ประเทศแหล่งกำเนิด:  ประเทศญี่ปุ่น
ภาษาต้นฉบับ: ญี่ปุ่น
จำนวนตอน: 309
การผลิต
กล้อง: Multi-camera
ความยาวตอน: 30 นาที (1993-1994)   45 นาที (1994-1999)
ออกอากาศ
เครือข่าย: สถานีโทรทัศน์ฟูจิ
ออกอากาศ: 10 ตุลาคม 2536 – 24 กันยายน 2542
| ยุทธการกระทะเหล็ก |
| --- | --- |

ประเภท: แข่งขันทำอาหาร
เสนอโดย: ฮิโรชิ ทามากิ   มิซูกิ ซาโนะ   ยูกีโตะ ฮาโตริ
ผู้ประพันธ์ดนตรีแก่นเรื่อง: อากิระ เซ็นจู
ประเทศแหล่งกำเนิด:  ประเทศญี่ปุ่น
ภาษาต้นฉบับ: ญี่ปุ่น
จำนวนตอน: 12 + (พิเศษ 2)
การผลิต
กล้อง: Multi-camera
ความยาวตอน: 1 ชั่วโมง
ออกอากาศ
เครือข่าย: สถานีโทรทัศน์ฟูจิ
ออกอากาศ: 26 ตุลาคม 2555 – 22 มีนาคม 2556
ยุทธการกระทะเหล็ก (ญี่ปุ่น: 料理の鉄人; โรมาจิ: Ryōri no Tetsujin) หรือในชื่อภาษาอังกฤษว่า ไอรอนเชฟ (Iron Chef) เป็นรายการเกมโชว์แข่งทำอาหารผลิตโดยสถานีโทรทัศน์ฟูจิ ออกอากาศครั้งแรกเมื่อวันที่ 10 ตุลาคม ค.ศ. 1993 จบลงเมื่อวันที่ 24 กันยายน ค.ศ. 1999 และกลับมาออกอากาศใหม่อีกครั้งเมื่อวันที่ 26 ตุลาคม ค.ศ. 2012 หลังจากได้ยุติรายการไปกว่า 13 ปีโดยใช้ชื่อรายการให้เป็นอย่างสากลที่ส่วนใหญ่รู้จัก นั่นก็คือ เชฟกระทะเหล็ก (Iron Chef) เป็นตัวอักษร คะตะกะนะ (ญี่ปุ่น: アイアンシェフ; โรมาจิ: Iron Chef Yomigaeru) โดยจะผลิตออกมาให้รองรับในแบบสากล พร้อมทุกอย่างที่จะกำกับไปด้วยทั้งภาษาญี่ปุ่นและภาษาอังกฤษ
ในส่วนฉบับของประเทศไทยซึ่งได้ซื้อลิขสิทธิ์มาทำเป็นของตนเองในชื่อ "ยุทธภูมิกระทะเหล็ก" เช่นเดียวกัน ออกอากาศทางสถานีวิทยุโทรทัศน์กองทัพบก ในช่วงปี พ.ศ. 2539-2543 แต่ไม่ได้คงรูปแบบเหมือนต้นฉบับมากนักและไม่เป็นที่แพร่หลายนัก จนกระทั่งมีการซื้อลิขสิทธิ์อีกครั้งและทำรูปแบบเหมือนกับทางต้นฉบับที่ประเทศญี่ปุ่น โดยเริ่มออกอากาศวันที่ 25 มกราคม พ.ศ. 2555 ภายใต้ชื่อว่า เชฟกระทะเหล็ก ประเทศไทย
รูปแบบรายการและการแข่งขัน

รูปแบบของรายการจะเป็นการเชิญเชฟยอดฝีมือจากทั่วโลกมาแข่งขันกับเชฟกระทะเหล็กซึ่งบางทีทางรายการได้เชิญคนดังจากต่างประเทศมาตัดสินร่วมกับคนดังของญี่ปุ่น และบางครั้งจะมีการเดินทางไปแข่งที่ต่างประเทศ เช่น สหรัฐอเมริกา จีน ฝรั่งเศส ฮ่องกง วัตถุดิบหลักที่นำมาใช้รายการบางครั้งก็จะมีราคาแพงและแปลกใหม่ โดยรวมทั้งหมดตลอดระยะเวลาของรายการ 6 ปีนั้นได้ใช้เงินไปกว่า 800 ล้านเยน ซึ่งเป็นงบที่สูงที่สุดในประวัติศาสตร์วงการโทรทัศน์ของญี่ปุ่นในช่วงก่อนปี ค.ศ. 2000 เช่น ตับห่าน, ปูทาราบะ, ปลาแชลมอน, เห็ดดำ แต่บางครั้งก็จะเป็นวัตถุดิบที่หาได้ง่ายโดยทั่วไป เช่น กุ้งแม่น้ำ, กะหล่ำปลี ถั่วหมัก ผลไม้ต่างๆ เป็นต้น โดยวัตถุดิบหลักในแต่ละสัปดาห์ทั้งเชฟผู้ท้าชิงและเชฟกระทะเหล็กจะต้องนำมาทำอาหารอย่างน้อย 4 อย่างหรืออาจจะทำมากกว่านั้นก็ได้ ซึ่งจำนวนจานของอาหารแต่ละอย่างที่ต้องเตรียมในการตัดสินนั้นจะมีอย่างน้อย 6 จาน กล่าวคือ เตรียมให้พิธีกร 1 จาน และคณะกรรมการ 5 จานหรืออาจจะขึ้นอยู่กับจำนวนคณะกรรมการในแต่ละสัปดาห์และต้องเตรียม 1 จาน ของอาหารแต่ละอย่างออกมาต่างหากสำหรับการถ่ายภาพและการนำเสนอ โดยอาหารทั้งหมดจะทำด้วยเชฟกระทะเหล็กและมีผู้ช่วย ปกติแล้วทั้งเชฟผู้ท้าชิงและเชฟกระทะเหล็กจะเตรียมผู้ช่วยเชฟ 2 คนมาเองและอุปกรณ์เครื่องครัวอย่างอื่นอีกเพิ่มเติมนอกเหนือจากทางรายการที่มีอยู่นำมาใช้ในรายการได้
ในเวอร์ชันใหม่ปี 2012 ของทางรายการ ผู้ท้าชิงจะถูกเสนอชื่อ โดยเชฟที่มีชื่อเสียงให้ได้ทราบกันทางโทรทัศน์เลยหรือจะมาแข่งโดยการโหวตจากผู้ชมผ่านทางเว็บไซด์ของรายการหรือจากช่องทางอื่นๆ ที่รายการมีให้ โดยผู้ที่ชนะเชฟกระทะเหล็กจะมีสิทธิ์ในการเข้าแข่งขันเพื่อเป็นเชฟกระทะเหล็กคนที่ 4 ของรายการ และข้อแตกต่างอีก 1 อย่าง คือ ผู้ท้าชิงจะไม่มีสิทธิ์เลือกเชฟกระทะเหล็กที่จะแข่งขันด้วย แต่ทางรายการจะเป็นผู้เลือกเตรียมไว้ให้ก่อนล่วงหน้าแล้ว ซึ่งบางครั้งรูปแบบการทำอาหารนั้นไม่ตรงกัน เช่น ผู้ท้าชิงมีความถนัดในอาหารญี่ปุ่น อาจต้องแข่งกับเชฟกระทะเหล็กอาหารฝรั่งเศส เป็นต้น ต่อมารายการถูกถอดจากผังหลังจากออกอากาศไปได้ 10 ตอนและออกอากาศต่อจนจบ 13 ตอนและมีการวางตัว เชฟกระทะเหล็กคนที่ 4 สำหรับอาหารอิตาเลียน ไว้เป็นที่เรียบร้อยแทนการสรรหาจากการแข่งขันและนับตั้งแต่เดือนเมษายน พ.ศ. 2556 เป็นต้นไป รายการจะถูกออกอากาศเป็นครั้งคราวเนื่องในโอกาสพิเศษเท่านั้น
เชฟกระทะเหล็ก

รายชื่อเชฟกระทะเหล็กที่ปรากฏในรายการ เวอร์ชันแรก ซึ่งแสดงผลชนะ เสมอ แพ้ ของเชฟกระทะเหล็กแต่ละคน กล่องสีจะแทนแถบสีของชุดเชฟกระทะเหล็ก
| เชฟกระทะเหล็ก | ความเชี่ยวชาญด้านอาหาร | ชนะ | แพ้ | เสมอ | ทั้งหมด | % |
| --- | --- | --- | --- | --- | --- | --- |
|   เชน เคนอิชิ | เชฟกระทะเหล็ก อาหารจีน | 66 | 24 | 3 | 93 | 72.6% |
|   ยูทากะ อิชินาเบ | เชฟกระทะเหล็ก อาหารฝรั่งเศส (I) | 7 | 1 | 0 | 8 | 87.5% |
|   ฮิโรยูกิ ซาไก | เชฟกระทะเหล็ก อาหารฝรั่งเศส (II) | 70 | 15 | 1 | 86 | 82.4% |
|   โรคุซาโบโร มิชิบะ | เชฟกระทะเหล็ก อาหารญี่ปุ่น (I) | 33 | 5 | 1 | 39 | 85.9% |
|   โคมิเอะ นากามูระ | เชฟกระทะเหล็ก อาหารญี่ปุ่น (II) | 22 | 11 | 1 | 34 | 66.2% |
|   มาซาฮารุ โมริโมโต | เชฟกระทะเหล็ก อาหารญี่ปุ่น (III) | 17 | 8 | 1 | 26 | 67.3% |
|   มาซาฮิโกะ โกเบ | เชฟกระทะเหล็ก อาหารอิตาเลียน | 15 | 7 | 1 | 23 | 68.2% |
รายชื่อเชฟกระทะเหล็กที่ปรากฏในรายการ เวอร์ชันใหม่ ซึ่งแสดงผลชนะ เสมอ แพ้ ของเชฟกระทะเหล็กแต่ละคน กล่องสีจะแทนแถบสีของชุดเชฟกระทะเหล็ก
| เชฟกระทะเหล็ก | ความเชี่ยวชาญด้านอาหาร | ชนะ | แพ้ | เสมอ | ทั้งหมด | % |
| --- | --- | --- | --- | --- | --- | --- |
|   จุน คุโรจิ | เชฟกระทะเหล็ก อาหารญี่ปุ่น | 4 | 2 | 0 | 6 | 66.7% |
|   ยูจิ วาคิยะ | เชฟกระทะเหล็ก อาหารจีน | 5 | 2 | 0 | 7 | 71.4% |
|   โยสึเกะ ซึกะ | เชฟกระทะเหล็ก อาหารฝรั่งเศส | 5 | 2 | 0 | 7 | 71.4% |
|   ฮิโรมิ ยามาดะ * | เชฟกระทะเหล็ก อาหารอิตาเลียน | 0 | 0 | 0 | 0 | 0% |
ฮิโรมิ ยามาดะ ถูกวางตัวให้เป็นเชฟกระทะเหล็กคนที่ 4 แต่เนื่องจากรายการถูกยกเลิกก่อนหน้านั้นแล้ว
การแข่งนัดพิเศษ

31 ธันวาคม 2555 - วันส่งท้ายปีเก่า แข่ง 3 คู่โดยเป็นเชฟกระทะเหล็กทั้งหมดทั้งในและต่างประเทศ
| เชฟ | JAPAN | OTHER |
| --- | --- | --- |
| คู่ที่ 1 |   โยสึเกะ ซึกะ - 7 โหวต |   เอียน กิตติชัย (ไทย) - 0 โหวต |
| คู่ที่ 2 |   จุน คุโรจิ - 1 โหวต |   โรคุซาโบโร มิชิบะ (ญี่ปุ่น) - 6 โหวต |
| คู่ที่ 3 |   ยูจิ วาคิยะ - 5 โหวต |   มาซาฮารุ โมริโมโต (อเมริกา) 2 โหวต |
4 กรกฎาคม 2556 - วันชาติสหรัฐอเมริกา แข่ง 3 คู่ ๆ ล่ะ 1 คะแนนและแบบทีม 2 คะแนน
| ทีม | JAPAN | USA |
| --- | --- | --- |
| คู่ที่ 1 |   โยสึเกะ ซึกะ - 1 โหวต (0 คะแนน) |   แฟรงค์ รูต้า - 4 โหวต (1 คะแนน) |
| คู่ที่ 2 |   จุน คุโรจิ - 3 โหวต (1 คะแนน) |   โทนี่ วอลส์ - 2 โหวต (0 คะแนน) |
| คู่ที่ 3 |   ยูจิ วาคิยะ - 1 โหวต (0 คะแนน) |   อีริค ซีบอดร์ - 4 โหวต (1 คะแนน) |
| 3 VS 3 |   JAPAN - 4 โหวต (2 คะแนน) |   USA - 1 โหวต (0 คะแนน) |
| TOTAL |  JAPAN - 3 คะแนน  |  USA - 2 คะแนน |
วัดทับทิมแดง

| วัดทับทิมแดง |
| --- | --- |

ชื่อสามัญ: วัดทับทิมแดง, วัดทับทิมแดงธรรมาราม, วัดป่าทับทิมแดง
ที่ตั้ง: ตำบลคลองสอง อำเภอคลองหลวง จังหวัดปทุมธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดทับทิมแดง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี
วัดทับทิมแดงเป็นวัดป่ากรรมฐานที่ปฏิบัติสายพระอาจารย์กัญหาสุขกาโม วัดแพร่ธรรมาราม อำเภอเด่นชัย จังหวัดแพร่ เป็นวัดที่มีปฏิปทาและวัตรปฏิบัติเคร่งครัวมากยึดหลักปฏิบัติปฏิปทา หลักพระป่าธุดงคกรรมฐานสายหลวงปู่มั่น ภูริทตฺโต วัดทับทิมแดงตั้งเป็นวัดเมื่อ 8 พฤศจิกายน พ.ศ. 2543
วัดทับทิมแดงมีการปฏิบัติธรรม มีความร่มรื่น เสนาสนะ ได้แก่ ศาลาเรียบ ๆ ไม่มีเจดีย์เหมือนวัดทั่วไป เพราะเน้นการปฏิบัติ ศาลาสำหรับคุณแม่ชีและอุบาสิกามาปฏิบัติธรรม อยู่ต้นทางเข้าตัววัด มีทางเดินเหนือสระน้ำ ศาลาฉันและปฏิบัติธรรมของพระภิกษุ โบสถ์ธรรมชาติ (โบสถ์กลางแจ้ง) เมรุของวัด ซึ่งออกแบบและสร้างอย่างทันสมัย กุฏิพระจะเป็นกระท่อมขนาดเล็กสำหรับพระรูปเดียว ส่วนใหญ่เน้นปลูกต้นไม้เพราะเป็นสายวัดป่า
วัดทัพหลวง (จังหวัดนครปฐม)

| วัดทัพหลวง |
| --- | --- |

ชื่อสามัญ: วัดทัพหลวง, วัดแปดโรง
ที่ตั้ง: ตำบลทัพหลวง อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทัพหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดทัพหลวง เดิมชื่อ วัดแปดโรง ตามชื่อของหมู่บ้านซึ่งมีชาวบ้านมาปลูกสร้างเป็นแบบบ้านหลังคามุงแฝกอยู่ 8 หลัง ส่วนชื่อวัดทัพหลวงตามชื่อตำบลที่ฝ่ายบ้านเมืองตั้งให้ สันนิษฐานว่าในสมัยสมเด็จพระเจ้าตากสินมหาราช (พ.ศ. 2310-2315) ได้ยกกองทัพมาถึง ณ ที่ตำบลทัพหลวง และคงได้หยุดไพร่พล ณ ที่แห่งนี้ ซึ่งใกล้กับบริเวณวัด สภาพพื้นที่ของวัดทัพหลวงในขณะนั้น เป็นพื้นที่แห้งแล้ง ไม่มีระบบชลประทานเหมือนในปัจจุบันนี้ การเพาะปลูกในขณะนั้นจึงไม่ได้ผลผลิต เป็นเหตุให้ประชาชนยากจน พระภิกษุที่จำพรรษาในวัดทัพหลวงต้องทนลำบากเพราะขาดแคลนน้ำ อยู่ในสภาพอดยาก อันเนื่องมาจากการทำบุญใส่บาตรของประชาชนน้อยลงเพราะความยากจนของชาวบ้าน เป็นเหตุให้พระภิกษุในวัดทัพหลวงย้ายไปจำพรรษาวัดอื่น
วัดทัพหลวงเริ่มก่อสร้างขึ้นเมื่อ พ.ศ. 2460 โดยมีนายอ่อน แป้นห้วยไผ่ อุทิศที่ดินถวายประมาณ 15 ไร่ ในระยะแรกได้สร้างศาลาการเปรียญขึ้น 1 หลัง ต่อมาถูกไฟไหม้ ต่อมาพระภิกษุนาค ได้ชักชวนชาวบ้านดำเนินการก่อสร้างศาลาการเปรียญขึ้นใหม่และได้ปกครองวัดมาอีก 1 ปี ต่อมา พ.ศ. 2461 วัดนี้ต้องถูกยุบ เนื่องจากไม่ได้ขออนุญาตสร้างวัดต่อคณะสงฆ์อย่างถูกต้อง จน พ.ศ. 2462 นายอ่อน แป้นห้วยไผ่ ได้เป็นหัวเรี่ยวหัวแรงชักชวนประชาชนดำเนินการก่อสร้างวัดขื้นใหม่อีกครั้งหนึ่ง และได้ขออนุญาตตั้งวัดอย่างถูกต้องต่อคณะสงฆ์ซึ่งก็ได้รับอนุญาตให้จัดตั้งได้ ชาวบ้านได้นิมนต์ พระภิกษุเรียบ จากวัดหนองปลาหมอ อำเภอบ้านโปร่ง จังหวัดราชบุรี มาเป็นผู้ปกครองวัด ในสมัยพระภิกษุเกิด จนฺทสโร เป็นเจ้าอาวาส ท่านได้เริ่มก่อสร้าง ศาลาการเปรียญ กุฏิสงฆ์ หอฉัน ศาสนสถานและศาสนวัตถุต่าง ๆ ยังเป็นผู้ริเริ่มสร้างโรงเรียนประชาบาลวัดทัพหลวงในปัจจุบัน วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2471
วัดทางกลาง

| วัดทางกลาง |
| --- | --- |

ชื่อสามัญ: วัดทางกลาง, วัดทองกลาง
ที่ตั้ง: ตำบลทางกลาง อำเภอบางปะหัน จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระประธาน: หลวงพ่อขาว
 สถานีย่อยพระพุทธศาสนา
วัดทางกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางกลาง อำเภอบางปะหัน จังหวัดพระนครศรีอยุธยา อยู่ริมฝั่งขวาของแม่น้ำลพบุรี มีที่ดินเป็นพื้นที่ตั้งวัดเนื้อที่ 40 ไร่ ปัจจุบันมีพระครูไพบูลปัญญารักษ์ (สายัณห์ ติกฺขปญฺโญ) ดำรงตำแหน่งเจ้าอาวาส
วัดทางกลาง หรือบ้างเรียก วัดทองกลาง สร้างขึ้นเมื่อประมาณ พ.ศ. 2310 ได้รับพระราชทานวิสุงคามสีมาเมื่อ พ.ศ. 2315  ได้เริมเปิดสอนพระปริยัติธรรม เมื่อ พ.ศ. 2499 ด้านการศึกษาทางวัดได้ให้ทางราชการตั้งโรงเรียนประถมศึกษาในที่ดินวัด คือ โรงเรียนวัดทางกลาง  (ประชาสามัคคีอุปถัมภ์) เปิดทำการสอนตั้งแต่  29  มิถุนายน พ.ศ. 2477  เริ่มแรกใช้ศาลาการเปรียญของวัดทางกลางเป็นที่เรียน ต่อมาได้สร้างอาคารใหม่ และวัดยังเป็นที่ตั้งของสถานีอนามัยอีกด้วย
อาคารเสนาสนะภายในวัดได้แก่ อุโบสถ ศาลาการเปรียญ หอสวดมนต์ ฌาปนสถาน กุฏิ ฯลฯ มีปูชนียวัตถุที่สำคัญคือ หลวงพ่อขาว พระประธานในอุโบสถ เป็นพระพุทธรูปปางสมาธิ ขนาด 2 เท่าของคนจริง เป็นที่เคารพ เชื่อถือศรัทธาของชาวบ้าน ของแก้บนที่นิยมกันมากที่สุดคือ หัวหมู และละคร ภายในวัดยังมีต้นไม้ใหญ่คือต้นสาละปลูกไว้ในบริเวณวัด